Capitala, prima seară sub noile restricții: Circulația restricționată de la ora 20.00. Zeci de filtre de Poliție în București.
Bucureștiul a intrat de astăzi sub noile restricții anunțate de Guvern. Vineri, sâmbătă, duminică magazinele se închid la 18:00. Restricțiile de circulație încep cu ora 20:00. Dacă rata de infectare trece de 7.5, restricțiile se aplică toată săptămâna. Restricții similare se aplică și în Timișoara, Cluj Napoca ori Brașov.
O oră înainte și două înapoi – așa a mers ziua de astăzi. Ceasul a trecut la ora de vară, dar și restricțiile! Astăzi, orașele cu incidență a infectărilor de peste 4 la mia de locuitori au tras mai repede obloanele. Magazinele au închis la ora 18, iar restricțiile de circulație au fost mutate de la 22 la 20.Până la închiderea programului, comercianții au primit instrucțiuni cu privire la noi reguli. S-au trezit cu cozi fix la ceas de seară. Polițiștii au ieșit și ei pe străzi.Bogdan Berechet, șef Poliția Capitalei: "Așa cum ați vazut în toată aceasta perioadă, poliția e la datorie. Începând cu ora 18 au intrat mai multe restricții. Și aici vorbim de tot ce înseamnă comerț în spații închise, deschise, din domeniul public sau privat"Alin Stoica, prefectul Capitalei: "În marile magazine, de tip mall, se instituie obligativitatea de a se respecta o cotă de 7 metri pătrați pentru fiecare persoană. În piețe, regula este să folosească la jumătate capacitatea de persoane pe care le pot deservi."Oana Iliescu, antreprenor: "Nu mă gândesc ce fac eu, mă gândesc ce fac angajații. Ce fac de mâine? Și cum fac programul în așa fel încât să pot să-i țin pe toți. Cred că asta e mai important. De mâine, înapoi la normal! Măcar pentru o zi, cât timp rata de infectare nu depășește 7.5 la mie. Astăzi, doar județul Ilfov a fost peste."Incidența cazurilor de COVID-19 la mia de locuitori/pe județeIncidența cazurilor de COVID-19 la mia de locuitori / pe orașeNu doar Bucureștiul, ci și Clujul e sub zodia noilor restricții. E la 7 la mie, cât are și Capitala, iar de mâine va închide toate sălile de fitness. Motiv pentru care astăzi, spre seară, câteva zeci de oameni s-au adunat să facă genuflexiuni în centrul orașului. Așa au vrut să le transmită autorităților că sportul nu e un pericol.